Faci bani prin Zoom. Platforma introduce opțiunea OnZoom.
Zoom introduce noua modalitate de a găzdui evenimente plătite – On Zoom. Opțiunea este disponibilă numai posesorilor de conturi Zoom plătite. Platforma OnZoom este integrată cu PayPal, ca să facă plata mai ușoară.
De când cu epidemia de COVID-19, Zoom este peste tot: la serviciu, la cursuri, la sala de sport, concerte sau teatru. De acum, poți să faci și bani cu Zoom. Există o opțiune nouă, OnZoom, cu care poți să vinzi bilete pentru produsele tale live. Deocamdată este gratuită și disponibilă doar dacă ai cont de Zoom plătit. De la anul, însă, platforma video își rezervă dreptul de a lua o cotă parte din tichetele vândute. Dacă nu știai, o opțiune identică există și pe Facebook.